ANDREW WOMMACK EVANKELIUMIN ÄÄRELLÄ
USKO SAANEESI 25/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jatkan opetussarjaani aiheesta Usko saaneesi.
Sarja lähestyy loppuaan. Aloitan tänään sen kuudennen osan.
Opetus on jaettu niin kirjassa kuin levyillä kuuteen osaan, -
joista viimeisen aihe on se, että ongelma on epäuskomme.
Tämä on jatkoa edellisille jaksoille. Olen puhunut niissä siitä, -
ettei meidän pidä yrittää saada Jumalaa tekemään jotain, -
jonka Hän on jo tehnyt, vaan selvittää, mitä meillä on ja ottaa se käyttöön.
Sen sijaan pyydämme Häneltä lisää.
Olen puhunut siitä, että meillä on jo Jumalan usko.
Käytin monia Raamatun jakeita, kuten Room. 12:3, Gal. 2:20 -
ja 2. Piet. 1:1 ynnä muita. Lainasin paljon Raamattua.
Meillä siis on jo uskoa. Nyt joku kysyy, -
mikseivät opettamani asiat toimi, jos ne kerran ovat totta.
Miksi hän ei näe tuloksia, vaikka rukoilee paranemista -
ja puhuu Raamatun sanaa tietäen, että Jumala haluaa parantaa?
Puhuin lounaalla Hoeschien kanssa. He vastaavat puhelinkeskuksistamme.
Mike Hoeschilla oli valtava, ruma kasvain, jonka Jumala paransi.
Ihmiset soittavat ja valittavat usein, että vaikka he tekevät kaiken -
täsmälleen niin kuin opetan, he eivät silti näe tuloksia.
Ihmiset ovat hämmentyneitä.
Miksi tuloksia ei näy, vaikka käyttää uskoaan parhaansa mukaan?
Luen Raamatusta kohdan, jossa Jeesus vastaa opetuslapsille -
juuri tähän kysymykseen. Herramme vastaus voi järkyttää.
Uskon, että se järkyttää useimpia teistä, ellette ole jo kuulleet sitä.
Jos joku kysyisi, miksei saa tuloksia, vaikka tekee kaiken oikein, -
keskivertokristitty vastaisi tähän luultavasti eri tavalla kuin Jeesus.
Pidä tämä mielessä. Jeesus on jo tehnyt kaiken.
Voitto on saavutettu, ei vasta edessä.
Sinulla on uskoa ja kaikki tarvittava. Jos tämä on totta ja uskot siihen -
ja otat sen vastaan, miksi kaikkiin rukouksiisi ei vastata?
Matteuksen luvussa 17 Jeesus ja opetuslapset -
ovat juuri laskeutuneet Kirkastusvuorelta.
Jae 14 "Ja kun he saapuivat kansan luo, tuli hänen tykönsä muuan mies, -
polvistui hänen eteensä ja sanoi: 'Herra, armahda minun poikaani, -
sillä hän on kuunvaihetautinen ja kärsii kovin; usein hän kaatuu, -
milloin tuleen, milloin veteen. Ja minä toin hänet sinun opetuslastesi tykö, -
mutta he eivät voineet häntä parantaa.'"
Jeesus oli antanut opetuslapsille voiman parantaa kaikki sairaudet.
Luen sen Matteuksen 10. luvun alusta.
"Ja hän kutsui tykönsä ne kaksitoista opetuslastaan ja antoi heille vallan -
ajaa ulos saastaisia henkiä ja parantaa kaikkinaisia tauteja -
ja kaikkinaista raihnautta." Jeesus oli jo antanut heille tämän vallan, -
ja he lähtivät käyttämään sitä. Palatessaan heillä ei ollut kysymyksiä.
Se tarkoittaa, että he ovat luultavasti saaneet tuloksia.
Muuten he olisivat kysyneet asiaa Jeesukselta aiemmin.
Opetuslapset olivat siis ennenkin rukoilleet sairaiden puolesta, -
mutta tässä tapauksessa -
he eivät pystyneet parantamaan poikaa. Jeesus vastasi heille: -
"Voi sinä epäuskoinen ja nurja suku- polvi, kuinka kauan minun täytyy -
olla teidän kanssanne? Kuinka kauan kärsiä teitä?
Tuokaa hänet tänne minun tyköni."
Jeesus oli selvästi tyytymätön, -
kun opetuslapset eivät pysyneet käyttämään jo saamaansa valtaa.
Kerran eräs pastori kysyi minulta parantamisesta, -
koska aikoi alkaa opettaa siitä. Hän halusi kuulla mielipiteeni, -
vaikka tiesi, että olin asiasta eri mieltä kuin hän.
Yksi hänen ongelmistaan oli, että hän sanoi, ettei ikinä sanoisi, -
ettei joku onnistu parantamisessa epäuskon takia, koska se tuomitsee.
Hän huolehti kovasti siitä, miltä vastaus ihmisistä tuntuisi.
Seuraavana pyhänä hän luki tämän kohdan ja hyppäsi tuon asian yli.
Mitä Jeesus sanoi, kun opetuslapset eivät pystyneet parantamaan?
Hän ei sanonut: "Ei se mitään. Tehän olette vain ihmisiä.
Minä olen Jumalan Poika. Tämä ei ole teille yhtä helppoa."
Ei, vaan Hän sanoi heitä nurjaksi ja epäuskoiseksi sukupolveksi.
Hän arvosteli heitä.
Sanonpa vain, että jos Jeesus tulisi konkreettisesti paikalle tänään, -
Hän ei olisi tyytyväinen seurakunnan kykenemättömyyteen auttaa ihmisiä.
Voisin puhua tästä pitkään. Opetus- paketissa selitän tätä tarkemmin.
Nykyajan seurakunnalla menee paljon huonommin kuin alkuseurakunnalla.
Ihmiset tekivät kattoon reiän saadakseen sairaan Jeesuksen luo, -
koska väkijoukko oli niin valtava.
Nyt kirkot ovat tyhjiä, koska niissä on paljon puhetta ja vähän voimaa.
En nyt kuitenkaan jatka tästä.
Jeesus sanoi jakeessa Matt. 17:17 "Tuokaa hänet tänne minun tyköni."
Jae 18 "Ja Jeesus nuhteli riivaajaa, -
ja se lähti pojasta, ja poika oli siitä hetkestä terve."
Etsin tätä samaa kertomusta Luukkaan evankeliumin luvusta 9, -
mutta se onkin Markuksen luvussa 9.
Siellä se kerrotaan vähän yksityiskohtaisemmin.
Luen sen Markuksen mukaan.
Jae 14 "Ja kun he tulivat opetus- lasten luo, näkivät he paljon kansaa -
heidän ympärillään ja kirjanoppineita väittelemässä heidän kanssaan.
Ja kohta kun kaikki kansa hänet näki, hämmästyivät he, -
ja riensivät hänen luoksensa ja tervehtivät häntä.
Ja hän kysyi heiltä: 'Mitä te väittelette heidän kanssaan?'
Silloin vastasi eräs mies kansanjoukosta hänelle: -
'Opettaja, minä toin sinun tykösi poikani, jossa on mykkä henki.
Ja missä vain se käy hänen kimppuunsa, riuhtoo se häntä, -
ja hänestä lähtee vaahto, ja hän kiristelee hampaitaan; ja hän kuihtuu.
Ja minä sanoin sinun opetuslapsillesi, että he ajaisivat sen ulos, -
mutta he eivät kyenneet.' Hän vastasi heille sanoen: -
'Voi, sinä epäuskoinen sukupolvi, kuinka kauan minun täytyy olla -
teidän luonanne? Kuinka kauan kärsiä teitä? Tuokaa hänet minun tyköni.'
Niin he toivat hänet hänen tykönsä. Ja heti kun hän näki Jeesuksen, -
kouristi henki häntä, ja hän kaatui maahan, kieritteli itseään, -
ja hänestä lähti vaahto. Ja Jeesus kysyi hänen isältään: -
Kuinka kauan aikaa tätä on hänessä ollut? Niin hän sanoi: 'Pienestä pitäen.
Ja monesti se on heittänyt hänet milloin tuleen, milloin veteen, -
tuhotakseen hänet. Mutta jos sinä jotakin voit, -
niin armahda meitä ja auta meitä.'"
Isällä oli uskoa, olihan hän tuonut lapsen Jeesuksen luo, -
mutta opetuslasten epäonnistuminen lienee saanut hänetkin epäilemään.
Mitä Jeesus vastasi hänelle?
Muista pastorituttavani, joka ei sanoisi kellekään, että ihmeet vaativat uskoa.
Isä yritti vierittää vastuun Jeesukselle sanoen: "jos sinä jotakin voit".
Jae 23 "Niin Jeesus sanoi hänelle: -
''Jos voit!' Kaikki on mahdollista sille, joka uskoo'".
Jeesus ei suostunut ottamaan täyttä vastuuta tästä paranemisesta.
Pystyn todistamaan tämän. Toivon, ettet heitä lasta pesuveden mukana.
Minulla on tästä toinen opetus. Minusta Raamattu todistaa, -
että ihmeen vastaanottajalla on aina oltava jonkin verran uskoa.
Tuo määrä riippuu siitä, kuinka vahva usko rukoilijalla on, -
mutta vastaanottajallakin pitää olla edes vähän uskoa.
Mark. 6:5 todistaa tämän: -
"Ja hän ei voinut siellä tehdä mitään voimallista tekoa, -
paitsi että paransi joitakuita sairaita panemalla kätensä heidän päälleen.
Ja hän ihmetteli heidän epäuskoansa."
Matt. 13:58 "Ja heidän epäuskonsa tähden hän ei tehnyt siellä -
monta voimallista tekoa."
Jeesuksen uskon määrä ei ollut rajallinen, mutta ihmisten oli, -
ja siksi Jeesus ei voinut tehdä ihmeitä.
Jeesus ei siis ottanut täyttä vastuuta ihmeestä ja sanoi: -
"'Jos voit!' Kaikki on mahdollista sille, joka uskoo'.
Ja heti lapsen isä huusi ja sanoi: 'Minä uskon; auta minun epäuskoani'."
Tämä on päivän opetukseni ydin. Selitän sitä paremmin myöhemmin.
Jos meidän uskomme olisi ainoa asia, jota tarvitaan ihmeeseen, -
paranemiseen, menestykseen tai mihin tahansa rukousvastaukseen, -
Jeesus olisi vastannut toisin.
Toisin sanoen monet uskovat, että jos meillä on epäuskoa, -
se mitätöi täysin uskomme.
Uskovalla ei ole epäuskoa, ja epäuskoisella ei ole lainkaan uskoa.
Se ei ole totta. Jos Jeesus olisi ajatellut näin, Hän olisi sanonut: -
"Sanot uskovasi, mutta jos sinulla on epäuskoa, et oikeasti usko", -
ja kuultuaan miehen vastauksen Hän ei olisi parantanut poikaa.
Miehellä siis oli jonkin verran uskoa, mutta hänellä oli myös epäuskoa, -
ja se laimensi ja heikensi hänen uskoaan.
Palataan Matteuksen kertomukseen.
Matt. 17:18 "Ja Jeesus nuhteli riivaajaa, ja se lähti pojasta, -
ja poika oli siitä hetkestä terve."
Sitten opetuslapset menivät Jeesuksen tykö eriksensä -
ja sanoivat: 'Miksi emme me voineet ajaa sitä ulos?'"
Se on tärkeä kysymys.
Jos et ole jo kysynyt tätä itseltäsi, tulet tekemään sen joskus.
Jos haluat, että Jumala toimii kauttasi ihmeellisesti -
ja alat uskoa asioihin, jotka vaativat yliluonnollista voimaa, -
joskus käy niin, ettei mitään tapahdu, vaikka uskot ja rukoilet.
Silloin ihmettelet, miksei tämä toiminutkaan.
Jos opetuslapset eivät olisi uskoneet saaneensa Jumalalta voimaa -
eivätkä olisi koskaan ajaneet pahaa henkeä ihmisestä, -
he eivät olisi yllättyneet ongelmista, mutta nyt he olivat järkyttyneitä.
Se viittaa siihen, että he olivat aiemmin käyttäneet tätä voimaa -
ja nähneet sen toimivan.
Minulle sanotaan usein, ettei Jumala paranna enää, ainakaan kaikkia.
Jos et usko siihen, -
että Jumalan tahto on parantaa jokainen, et kysy tätä kysymystä, -
koska et uskonutkaan, että Jumala aina tahtoisi parantaa.
Tapahtui juuri se, mitä odotitkin.
Koska opetuslapset kysyivät tätä, he uskoivat saaneensa tuon voiman -
ja olivat nähneet sen toimivan. Nyt he toimivat samassa uskossa -
kuin ennenkin, mutta se ei toiminut. Tämä on tärkeä ymmärtää.
Jos he eivät olisi uskoneet, he eivät olisi pohtineet tätä.
He siis uskoivat, usko oli läsnä, mutta silti poika ei parantunut.
Yllättävää kyllä, aina ihmiset eivät parane, vaikka uskomme.
Tarvitaan muutakin kuin uskoa.
Ei riitä, että vain uskot johonkin. Katso Jeesuksen vastausta: -
"Teidän epäuskonne tähden; sillä totisesti minä sanon teille: -
jos teillä olisi uskoa sinapinsiemenenkään verran, -
niin te voisitte sanoa tälle vuorelle: 'Siirry täältä tuonne', ja se siirtyisi,
eikä mikään olisi teille mahdotonta".
Jeesus vastasi selvästi, että epäonnistuminen johtui epäuskosta.
Hän ei sanonut, että se johtui vähäisestä uskosta.
Aiemmin puhuin siitä, että jos olemme syntyneet uudesti, -
olemme saaneet Jumalan yliluonnollisen uskon.
Meillä on yhtä paljon samanlaista uskoa kuin Jeesuksella oli, -
jos olemme syntyneet uudesti.
Se on Hengen hedelmä ja pysyy meissä, Gal. 5:22―23.
Meillä on siis uskoa, emme tarvitse sitä lisää.
Puhuin tästä monesta näkökulmasta. Emme tarvitse lisää uskoa, -
mutta epäusko toimii uskon vastapainona ja tekee sen tyhjäksi.
Tämä on rohkea väite.
Monihan uskoo, että jos meillä on epäuskoa, emme usko Jumalaan.
Jeesus tiesi opetuslasten toimineen uskossa ja sanoi, -
että ongelma oli epäusko.
Vuoden 1992 raamatunkäännös ja englanninkielinen NIV-käännös -
tosin kääntävät tämän: "Koska teillä on niin vähän uskoa".
NIV:ssä ei myöskään ole jaetta 21.
En ole NIV:tä vastaan, parempi lukea sitä kuin ei mitään, -
ja jos jonkun mielestä on vaikea ymmärtää vanhaa kieltä, -
lukekoon sitten uudempia raamatunkäännöksiä, -
mutta on väärin kääntää tämä jae "Koska teillä on niin vähän uskoa".
Ja seuraavan jakeen jättäminen pois Raamatusta on myös väärin.
NIV:stä puuttuu jakeita noin kuudessa eri paikassa.
Koko Raamattu on syntynyt Jumalan Hengen vaikutuksesta, -
ja tarvitset kokonaisen Raamatun.
Tässä siis sanotaan, että ongelma on epäusko.
"jos teillä olisi uskoa sinapinsiemenenkään verran, -
niin te voisitte sanoa tälle vuorelle: 'Siirry täältä tuonne', ja se siirtyisi,
eikä mikään olisi teille mahdotonta". Emme tarvitse valtavaa uskoa.
Jos tämän tulkitsee NIV:n tapaan, että ongelmana on vähäinen usko -
ja että tarvitsemme suurempaa uskoa, jakeen loppu kumoaisi sen alun.
Siinä ei sanota, että tarvitsemme enemmän tai suurempaa uskoa.
Opetuslapsilla oli uskoa, mutta epäusko teki sen tyhjäksi.
Tämä on tärkeä asia. Useimmat eivät edes usko, -
että ihmisellä voi olla yhtä aikaa uskoa ja epäuskoa.
Markuksen luvussa 5 Jeesus meni parantamaan Jairoksen tytärtä, -
kun sanansaattajat tulivat vastaan ja sanoivat, ettei se kannattanut, -
sillä tyttö oli jo kuollut. Jeesus sanoi: "Älä pelkää, usko ainoastaan".
Miksi? Koska on mahdollista uskoa ja olla epäuskoinen samaan aikaan.
Jaak. 1:5 "jos joltakin teistä puuttuu viisautta, anokoon sitä Jumalalta, -
joka antaa kaikille alttiisti ja soimaa- matta, niin se hänelle annetaan.
Mutta anokoon uskossa, ollenkaan epäilemättä; -
sillä joka epäilee, on meren aallon kaltainen, jota tuuli ajaa ja heittelee.
Älköön sellainen ihminen luulko Herralta mitään saavansa".
On uskottava epäilemättä. Tätä useimmat eivät ymmärrä.
Jotkut eivät koe ihmeitä, koska he eivät usko.
Se on yksi syy. Puhuin tästä äskettäin. Paranemiseen tarvitaan uskoa.
Jos et usko, et koe ihmeitä. Usko on yksi välttämätön elementti.
On kuitenkin mahdollista uskoa ja jäädä silti vaille vastausta, -
jos epäily ja epäusko vetävät sinua vastakkaiseen suuntaan.
Jos maassa on painava esine, voit sitoa hevosen vetämään sitä -
ja jos hevonen on tarpeeksi vahva, paino lähtee liikkeelle.
Jos kuitenkin toinen yhtä vahva hevonen vetäisi painoa yhtä aikaa -
vastakkaiseen suuntaan se ei liikkuisi mihinkään, -
vaikka hevoset vetäisivät valtavalla voimalla. Ne kumoaisivat toisensa.
Jopa sinapinsiemenen kokoinen usko riittää -
mihin tahansa ihmeeseen. Et tarvitse enempää uskoa, -
mutta uskon on oltava puhdasta. Se ei saa epäillä. Mark. 11:23 -
"jos joku sanoisi tälle vuorelle: 'Kohoa ja heittäydy mereen', -
eikä epäilisi sydämessään, vaan uskoisi sen tapahtuvan, -
minkä hän sanoo, niin se hänelle tapahtuisi."
Tässä sanotaan, että pitää uskoa sanojen toteutuvan, eikä epäillä.
Samassa jakeessa käsketään sekä uskoa että olla epäilemättä.
On mahdollista yhtä aikaa uskoa ja epäillä tai olla epäuskonen.
Jos teet niin, voimat kumoavat toisensa aivan kuin esimerkissäni.
Hevoset käyttivät valtavasti voimaa, mutta mitään ei tapahtunut.
Näin kävi opetuslapsillekin.
Ongelma ei ollut uskon puute, vaan heidän epäuskonsa.
Heidän epäuskolleen oli syynsä. Ohjelmani on kohta lopussa, -
joten en mene niihin, koska en ehtisi käydä niitä läpi.
Sinun ei siis tarvitse rakentaa aina vain vahvempaa uskoa -
ja pyytää ihmisiä uskomaan kanssasi, vaan poistaa itsestäsi epäusko.
Sen täytyy poistua kokonaan. Jos teet niin, huomaat, -
että aivan pienikin usko riittää kaikkiin tarvitsemiisi ihmeisiin.
Ei tarvita suurta uskoa, tarvitaan vain puhdasta uskoa, -
jota epäusko ei tee tyhjäksi.
Tämä on tärkeä asia, mutta harva ymmärtää tätä.
Monet rukoilevat jotain, ja jos he eivät saa sitä, -
he sanovat tarvitsevansa lisää uskoa, mutta heillä on uskoa jo liikaakin.
Heillä on myös liikaa epäuskoa. Uskon kasvattamisen sijaan -
heidän pitäisi estää epäuskoa toimimasta elämässään vapaasti.
Käytä pientä uskoasi ja poista itsestäsi kaikki epäusko, -
niin huomaat, että yksinkertainen lapsenkaltainen usko riittää -
kaikkeen, mitä tarvitset, jos epäusko ei tee sitä tyhjäksi.
Nämä ovat tärkeitä asioita.
Muistutan aiheesta kertovasta kirjastani.
Mainostan tätä paljon, mutta et saa puolen tunnin ohjelmista -
irti kaikkea, mitä haluaisin tästä kertoa, vaikka katsoisit ne kaikki.
Jo se, että opetus on puolen tunnin pätkissä, vähentää sen vaikutusta.
Lupaan, että jos tilaat materiaalit, niistä on sinulle apua.
Mainoksista saat lisätietoa tilaamisesta.
Tilaa jo tänään ja liity seuraani jälleen ensi viikolla.
Päivän opetus on saatavissa Usko saaneesi -pakettina, -
johon kuuluu opetus CD- tai DVD-levyllä, -
kirja sekä työkirja, jossa on mukana koko opetus.
Työkirjan mukana tulee CD-levy, jolta voit tulostaa tehtäviä, -
oppituntien runkoja, opetuslapseus- kysymyksiä ja Raamatun tekstejä.
Kurssin listahinta on 46,49 puntaa, mutta nyt saat sen 30 punnalla.
Paketti on saatavissa englanniksi ja espanjaksi. Voit tilata paketin -
ja kaikki ohjelmassa mainitut tuotteet nettisivujemme kautta.
Sarjan kuudes osa käsittelee sitä, että ongelma on epäuskomme.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia -
johonkin näistä Gospel Truth -kiertueen tapahtumista: -
Heinäkuussa hän on Pohjois- Carolinassa, Washingtonissa, -
New Yorkissa ja Oklahomassa.
Elokuussa hän on Oklahomassa, Kansasissa ja Floridassa.
Lisätietoja tapahtumista alueellasi saat nettisivuiltamme.
Rohkaisen sinua kysymään Jumalalta, pitäisikö sinun tulla raamattukouluun.
Charis-raamattukoulu on väkevä. Näemme ihmisten elämän muuttuvan.
Jos et pääse Coloradoon, meillä on 40 koulua eri puolilla maailmaa.
Jos alueellasi ei ole koulua, voit osallistua kirjekurssille.
Voit myös osallistua nettikurssille.
Voit edetä omaan tahtiisi, kunhan teet tehtävät tietyn ajan kuluessa.
Voit osallistua monella tavalla. Rukoile asiaa ja käy nettisivuillamme.
Palvelutyön koulutusohjelma auttaa raamattukoulustamme valmistuneita -
löytämään kutsunsa liike-elämässä, mediassa, lähetyksessä tai musiikissa.
Medialinja on käytännönläheinen media-alan työpajaympäristö.
Se auttaa sinua tuomaan esiin lahjat ja palon, jotka sinulla jo on.
Saat työkaluja niiden toteuttamiseen.
Kurssilla ja opitaan kertomaan tarinat palvelutyömuotojen takana.
Lisätietoa tästä raamattukoulumme opiskelijoille tarkoitetusta -
koulutusohjelmasta on ruudulla näkyvässä osoitteessa.
Kun tulin tänne, olin uskonnollinen, olinhan ollut kristitty jo pitkään.
Oli paljon ajatuksia, joissa ei ollut järkeä. Niistä oli päästävä eroon.
Sitten aloin oppia uutta Sanasta, ja se kasvoi sisälläni. Se oli hienoa.
Ison-Britannian Charis-koulut odottavat! Lisätietoa nettisivuiltamme.
Suomennos: Anni Lähteenmäki